Diari Oficial de la Generalitat Valenciana


Sumari del DOGV 7804, del 13-06-2016 (2016/3884)

Notificació de la sentència dictada en el procediment de divorci contenciós número 71/2015
------------------------------------------------------------------------------------------

### Dades del document

Número de DOGV
:   7804

Data del DOGV
:   13-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3884


Organisme emissor
:   Jutjat de Violencia Sobre la Dona Número 1 d'Elx

Tipus de document
:   Edicte

Notificació de la sentència dictada en el procediment de divorci contenciós número 71/2015 [2016/3884]  
Procediment: divorci contenciós 000071/2015-8.  
De: Manuela Pons Hernández.  
Procurador: Vicente José Castaño López.  
Contra: Joaquín Artigas Liarte.  
Procurador/a: -  
José Carlos Sánchez Alfonso, lletrat de l'Administració de Justícia del Jutjat de Violència sobre la Dona número 1 d'Elx, mitjançant aquest edicte faig saber que en aquest jutjat es tramita judici de divorci contenciós número 71/2015 en què és part demandant Manuela Pons Hernández, representada pel procurador Vicente José Castaño López, amb la defensa de la lletrada Ana Riquelme Marco, i part demandada Joaquín Artigas Liarte, en l'actualitat en parador ignorat. En aquestes actuacions, i amb data 21 d'abril de 2016, s'ha dictat la sentència que té l'encapçalament i la part dispositiva que, literalment, són com segueix:  
  
«Sentència número 21/2016  
Elx, 21 de abril de 2016  
Francisco Javier Izquierdo Martínez, magistrat jutge titular del Jutjat de Violència sobre la Dona número 1 d'Elx i partit, he vist el procediment de divorci contenciós número 71/2015, promogut a instàncies de Manuela Pons Hernández, representada pel procurador Vicente José Castaño López i assistida per la lletrada Ana Riquelme Marco, contra Joaquín Artigas Liarte, en rebel·lia i sense assistència lletrada ni representació processal, i en què també ha intervingut la representant del ministeri fiscal, Marta Lacasa Muñoz, i dicte aquesta sentència sobre la base dels següents:  
[...]  
Dispositiva  
Estime parcialment la demanda, declare dissolt per divorci el matrimoni integrat pels cònjuges Manuela Pons Hernández i Joaquín Artigas Liarte, amb tots els efectes legals inherents a l'esmentada declaració, i en especial els següents:  
Primer. Queda dissolt el règim economicomatrimonial de societat de guanys, queden revocats els consentiments i poders que qualsevol dels cònjuges s'ha atorgat i cessa la possibilitat de vincular béns privatius de l'altre cònjuge en l'exercici de la potestat domèstica.  
  
Segon. S'atribueix de manera exclusiva a la mare, Manuela Pons Hernández, el règim de convivència individual amb els menors, J. i M. A. P., i es manté la titularitat conjunta d'ambdós progenitors de la pàtria potestat sobre aquests, si bé, i mentre es trobe vigent la pena de prohibició d'aproximació imposada al demandat en sentència penal, l'exercici exclusiu de la pàtria potestat s'atribueix a la mare, per ser la progenitora custòdia.  
Tercer. S'estableix el següent règim de comunicacions del pare, Joaquín Artigas Liarte, amb els menors, J. i M. A. P. El pare podrà estar amb els menors:  
a) Els caps de setmana alterns, sense pernocta, des de les 10.00 a les 20.00 hores del dissabte i des de les 10.00 a les 20.00 hores del diumenge, i  
b) Dues vesprades intersetmanals, que, si no hi ha acord, seran els dimarts i dijous des de les 17.00 hores o eixida del col·legi fins a les 19.00 hores.  
En tots aquests casos, atesa l'edat dels menors (uns 16 i 14 anys), aquests, de manera voluntària, seran els qui opten per desplaçar-se al domicili del progenitor no custodi.  
Quart. S'atribueix als menors, J. i M. A. P., i a la mare, Manuela Pons Hernández, l'ús de l'habitatge familiar, amb els mobles i el parament domèstic que hi ha, siti al carrer de Jaime Águeda Torregrosa, número 6, planta 6, porta 2, d'Elx; pertoca mantindre aquesta atribució en considerar-se l'interés més necessitat de protecció, atribució que es realitza sense perjudici de tercer, i sense que siga procedent fixar cap compensació per a això a favor del demandat, atés que no ha quedat suficientment acreditat si l'habitatge era titularitat d'un o de l'altre progenitor o bé es tractava d'un habitatge de lloguer.  
Cinqué. S'estableix a càrrec del pare, Joaquín Artigas Liarte, l'obligació de contribuir a les despeses ordinàries que generen els menors, J. i M. A. P., en la quantitat de 150 euros mensuals per cada un d'ells, fins a un total de 300 euros mensuals pagadors per mesos anticipats i dins dels cinc primers dies de cada mes, els quals s'han d'ingressar en el compte que a aquest efecte assenyale la mare, Manuela Pons Hernández.  
  
Aquesta quantitat serà actualitzada de manera automàtica i sense necessitat de requeriment previ, amb efectes de primer de gener de cada any, d'acord amb les variacions que haja experimentat l'índex de preus al consum publicat per l'Institut Nacional d'Estadística o organisme que el substituïsca.  
Sisé. S'estableix l'obligació a càrrec d'ambdós progenitors de contribuir a mitges a l'abonament de les despeses extraordinàries que generen els menors d'edat.  
Cal, no obstant això, recordar ací:  
a) Que, excepte en casos d'urgència, per al supòsit en què un dels progenitors s'haja fet càrrec de manera exclusiva de les despeses extraordinàries, serà pressupost previ per a poder reclamar de l'altre progenitor l'abonament de la part que li correspon que haja demanat el seu consentiment en qualsevol forma que permeta acreditar-ho documentalment, amb informació a aquest del cost que implica i adjuntant-hi la documentació que calga.  
b) Que la falta d'oposició expressa en el termini de 10 dies naturals o l'obstaculització acreditada a la recepció de la comunicació serà equivalent a un consentiment tàcit,  
c) Que en tot cas, ha d'acreditar-se la necessitat de les despeses extraordinàries de manera proporcional a la capacitat econòmica familiar (SSAP Alacant, Secció Quarta, de data 09.07.2015, 30.09.2010, 29.01.2009 i 11.07.2007).  
No és procedent fer expressa imposició de les costes processals. Cada part haurà d'abonar les costes causades a la seua instància i les comunes a mitges.  
Notifiqueu aquesta resolució a les parts i al ministeri fiscal i feu-los saber que no és ferma, i que, en contra, s'hi pot interposar un recurs d'apel·lació davant de l'audiència provincial.  
Una vegada siga ferma aquesta sentència, remeteu-ne un testimoniatge a l'encarregat del Registre Civil d'Elx (lloc on està inscrit el matrimoni, L 009656, P 301), i això als efectes que puguen practicar-se les inscripcions i notes marginals pertinents.  
Expediu i uniu un certificat/testimoniatge d'aquesta sentència a les actuacions, i porteu-ne l'original al llibre de sentències.  
Aquesta és la meua sentència, que pronuncie, mane i firme.»  
  
I atés que el demandat, Joaquín Artigas Liarte, es troba en parador desconegut, i perquè valga de notificació de forma deguda a l'esmentada part i es publique en el Diari Oficial de la Comunitat Valenciana, expedisc aquest edicte que firme i segelle.  
  
Elx, 27 de maig de 2016.- El lletrat de l'Administració de Justícia: José Carlos Sánchez Alfonso.